शाहरुख को बर्थडे पर सलमान खान ने यूं किया विश, Video शेयर कर कहा- इंडस्ट्री के किंग खान...  
सलमान खान ने शाहरुख खान को किया बर्थडे विश
वीडियो पोस्ट कर कही ये बात
सोशल मीडिया पर जमकर वायरल हो रहा है वीडियो
बॉलीवुड एक्टर शाहरुख खान (Shah Rukh Khan) ने हाल ही में अपना 54वां बर्थडे सेलिब्रेट किया. इस दौरान उन्हें फैन्स के साथ-साथ सेलिब्रिटीज ने भी बधाइयां दी. ऐसे में शाहरुख खान के बेस्ट फ्रेंड सलमान खान कहां पीछे रहने वालों में से हैं. हाल ही में, बॉलीवुड एक्टर सलमान खान ने अपने इंस्टाग्राम एकाउंट से एक वीडियो पोस्ट किया है. इस वीडियो में सलमान (Salman Khan), शाहरुख को बिल्कुल ही अलग अंदाज में बर्थडे की बधाई दे रहे हैं. इस वीडियो में सलमान, जैक्लीन फर्नांडिस, सोनाक्षी सिन्हा (Sonakshi Sinha), सोहेल खान, डेजी शाह और भी कई लोगों के साथ नजर आ रहे हैं.
Happy bday khan Saab. . Hamare industry ka king khan @iamsrk
A post shared by  Chulbul Pandey (@beingsalmankhan) on Nov 2, 2019 at 12:38pm PDT

ये सभी सितारे मिलकर शाहरुख खान (Shah Rukh Khan Birthday) को उनके बर्थडे की शुभकामनाएं दे रहे हैं. इस वीडियो में सलमान खान (Salman Khan) सभी सितारों के साथ मिलकर 'हैप्पी बर्थडे टू यू' सॉन्ग गाते नजर आ रहे हैं. सलमान खान ने इस वीडियो को अपने इंस्टाग्राम एकाउंट से शेयर करते हुए कैप्शन में लिखा, 'हैप्पी बर्थडे खान साहब, हमारी फिल्म इंडस्ट्री के किंग खान.' सलमान खान के इस वीडियो पर फैन्स भी खूब कमेंट कर रहे हैं. 
To my brother, the awesomely cool Mr. #MohamedAlabbar and @burjkhalifa @emaardubai. Thanks for making me shine so bright. Your love and kindness is unsurpassable. Wow! This is really the Tallest I have ever been. Love u Dubai. It's my birthday and I'm the guest!
A post shared by  Shah Rukh Khan (@iamsrk) on Nov 2, 2019 at 11:03am PDT
बता दें, फिल्म इंडस्ट्री के किंग यानी शाहरुख खान (Shah Rukh Khan) के बर्थडे पर देश के साथ-साथ विदेश में भी धूम थी. दुबई में बुर्ज खलीफा (Burj Khalifa) के जरिए रोमांस के सुपरस्टार को विश किया गया. जिसका वीडियो सोशल मीडिया पर भी खूब वायरल हुआ था. वहीं अगर, वर्क फ्रंट की बात करें तो जल्द ही सलमान खान की फिल्म 'दबंग 3 (Dabangg 3)' सिनेमाघरों में दस्तक देने वाली है. इस फिल्म का फैन्स को काफी बेसब्री से इंतजार है.